Νικόλαος Μανούσης

Ο Νικόλαος Δημ. Μανούσης (1891 - 1971) ήταν Έλληνας δικηγόρος και πολιτικός. Υπηρέτησε ως βουλευτής Σερρών και ως υπουργός.

 Βιογραφία 
Γεννήθηκε το 1891 στην Προύσα και σπούδασε αρχικά θεολογία στη Θεολογική Σχολή της Χάλκης και νομικά στο Πανεπιστήμιο των Αθηνών.Ελληνικόν who's who, Εκδοτικός Οργανισμός Ελληνικών who's who 1965, σελ. 349. Άρχισε να ασκεί το δικηγορικό επάγγελμα το 1924 στην Αθήνα. Εξελέγη βουλευτής (πληρεξούσιος) Σερρών αρχικά το 1923, μετά στην Δ΄ Εθνοσυνέλευση, το 1926 με το Κόμμα Ελευθεροφρόνων και επανεξελέγη στις εκλογές του 1932 και του 1933 με το Κόμμα Φιλελευθέρων.Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 122 (αριθμ. 924) Με το ίδιο κόμμα εξελέγη και στις εκλογές του 1936 και μετά με τον Ελληνικό Συναγερμό το 1952. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 77, αρ. 644).

Στην κυβέρνηση Σοφούλη στις 26 Νοεμβρίου 1945 διορίστηκε υπουργός Εργασίας και υπηρέτησε ως τις 4 Απριλίου 1946.
Ήταν παντρεμένος με τη Φωτεινή Ηλία ή Λεάκη.

Έγραψε το έργο "Η σύγχρονη διεθνής κοινωνική πολιτική" (1958) και τιμήθηκε με έπαινο από την Ακαδημία Αθηνών.Εγκυκλοπαίδεια Υδρία, τ. 37, σελ. 121.
Απεβίωσε σε ηλικία 80 ετών, το 1971.Λήμμα   στο gnosinet.gr (απαιτείται συνδρομή)

 Παραπομπές 

Κατηγορία:Έλληνες υπουργοί Εργασίας
Κατηγορία:Βουλευτές Σερρών
Κατηγορία:Βουλευτές εκλεγμένοι με το Κόμμα των Ελευθεροφρόνων
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το κόμμα των Φιλελευθέρων